Alaquàs celebra el XXé Cicle de Concerts de Tardor
16/10/2014

# Alaquàs celebra el XXé Cicle de Concerts de Tardor

*   16/10/2014
*   [Imprimir](#)
*   Compartir
*    https://www.alaquas.org/documento.asp?id\_do=14619

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14619%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20el%20XX%C3%A9%20Cicle%20de%20Concerts%20de%20Tardor)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14619/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14619/1610201415102014godella-660x375_Form_4.jpg)](https://www.alaquas.org/ficheros/documentos/2014/2/14619/1610201415102014godella-660x375_Form_10.jpg "<a href='https://www.alaquas.org/ficheros/documentos/2014/2/14619/1610201415102014godella-660x375_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra el XXé Cicle de Concerts de Tardor</a>")

Els concerts de música antiga i valenciana s'emmarquen dins dels actes de celebració del 9 d'Octubre i són punt de partida de les activitats de tardor i hivern

**L’actuació “La dona en el cant tradicional” inaugurà aquest cicle demà divendres a les 20 hores al Castell d’Alaquàs**

Com cada any la ciutat d’Alaquàs acull dins de la seua programació musical un dels seus eixos principals, el Cicle de Concerts de Tardor. Una iniciativa cultural organitzada per l’Ajuntament d’Alaquàs que es realitza durant els mesos d’octubre i novembre per difondre i conservar la música antiga i valenciana. Els concerts combinen actuacions de formacions locals amb la música generada per altres grups de la geografia valenciana i són interpretats en llocs emblemàtics de la ciutat.

Les encarregades d’inaugurar aquesta nova edició de Concerts de Tardor que enguany compleix 20 anys seran les artistes Empar Sanchis, Lluisa Mompó, Teresa Segarra i Amparo Rubio, que oferiran demà divendres 17 d’octubre a les 20 hores el concert “La dona en el cant tradicional”.

Les actuacions continuaran el diumenge 26 d’octubre a les 12 hores al Castell amb el Grup l’Olivar de la UMA i el divendres 31 d’octubre a les 20  hores tindrà lloc el tradicional Aplec Coral interpretat per la Nova Coral de la Unió Musical d’Alaquàs, la Coral Polifònica Isla Cristina de Huelva i la Polifònica de Tomares de Sevilla.

El dissabte 8 de novembre a les 20 hores el Castell acollirà l’actuació de l’Orfeó Polifònic d’Alaquàs i el divendres 14 de novembre a les 19:30 hores de la vesprada es celebrarà el concert homenatge a Ernest Lluch amb l’actuació del guitarrista Toni Cotolí. Els concerts finalitzaran el dissabte 22 de novembre a les 20 hores amb la Setmana de la Música a càrrec dels Joves Intèrprets de la UMA.